ZAPISNIK DOPOLDANSKE SEJE V SREDO, 20. MARCA 2019

(2020/C 334/04)

VSEBINA

18. Izjava Tjekera Tweye, ministra za industrializacijo, trgovino in razvoj MSP (Namibija), predsedujočega Svetu AKP 11

19. Izjava Marie Magdalene Grigore, državne sekretarke na ministrstvu za zunanje zadeve, predsedujoče Svetu EU 11

20. Čas za vprašanja Svetu 11

21. Razprava s Svetom – brez seznama govornikov 12

22. Romunija in države AKP – sodelovanje v svetovnem prostoru 12

23. Poročilo ekonomskih in socialnih partnerjev 13

ZAPISNIK DOPOLDANSKE SEJE V SREDO, 20. MARCA 2019

Seja se je začela ob 9.02.

PREDSEDUJOČI: Joseph OWONA KONO

sopredsednik

18. Izjava Tjekera Tweye, ministra za industrializacijo, trgovino in razvoj MSP (Namibija), predsedujočega Svetu AKP

Tjekero Tweya, minister za industrializacijo, trgovino in razvoj MSP (Namibija), predsedujoči Svetu AKP, je govoril o edinstvenosti partnerstva AKP-EU ter poudaril, kako pomembno ga je ohraniti, tako da se mu dasta nov pomen in sveža vsebina. Ponovno je potrdil zavezanost Namibije partnerstvu AKP. Prav tako je dejal, da Namibija verjame v multilateralizem in večstranski pristop k iskanju rešitev konfliktov. Nadalje je opisal, kako si Namibija prizadeva za okrepitev medcelinskega sodelovanja na področju politike, gospodarstva in trgovine. V tem okviru je predstavil prizadevanja države, da bi ustvarila nova in kakovostna delovna mesta na lokalni, regionalni, nacionalni in celinski ravni z ustvarjanjem ugodnih pogojev, ki se začnejo z ustreznim zakonodajnim in regulativnim okvirom, enostavnim dostopom do kreditov za lokalne podjetnike in MSP, zlasti zagonska podjetja, dostopom do infrastrukture in energetskih omrežij, ekspanzivno domačo gospodarsko politiko, ki daje prednost domačemu povpraševanju, ter dostopom do izvoznih trgov brez carin in kvot. Poudaril je, kako pomembna sta lokalna proizvodnja blaga in zagotavljanje storitev z visoko dodano vrednostjo, ne le pridobivanje surovin in njihovo pošiljanje drugam za predelavo in uporabo. Minister je omenil tudi pomen regionalnega partnerstva SADC in morebitne dodane vrednosti sporazuma o gospodarskem partnerstvu med EU in SADC pri spodbujanju razvoja.

19. Izjava Marie Magdalene Grigore, državne sekretarke na ministrstvu za zunanje zadeve, predsedujoče Svetu EU

Maria Magdalena Grigore, državna sekretarka na ministrstvu za zunanje zadeve in predsedujoča Svetu EU, je predstavila, kaj so za EU glavne prednostne naloge pri odnosih s skupino držav AKP. Te vključujejo izvajanje Pariškega sporazuma o podnebnih ukrepih, okvir za sodelovanje med AKP in EU po izteku Sporazuma iz Cotonouja, mlade, migracije in varnostna vprašanja.

20. Čas za vprašanja Svetu

Svetu AKP je bilo zastavljenih devet vprašanj, Svetu EU pa pet.

Tjekero Tweya je v imenu Sveta AKP odgovoril na naslednja pisna vprašanja in dodatno vprašanje:

Avtor vprašanja št. 1 ni bil navzoč.

Vprašanje št. 2 o sodelovanju na področju registrov prebivalstva, ki ga je zastavila Natalie Griesbeck (ki je nadomeščala Thierryja Cornilleta).

Dodatno vprašanje o tem, katere države so pripravljene sodelovati z EU v zvezi z zadevnimi državami.

Vprašanje št. 3 o izvajanju partnerstva AKP-EU, ki ga je zastavila Natalie Griesbeck (ki je nadomeščala Catherine Bearder).

Avtor vprašanja št. 4 ni bil navzoč.

Avtor vprašanja št. 5 ni bil navzoč.

Vprašanje št. 6 o zaščiti oseb LGBTIQ+ v Tanzaniji, ki ga je zastavila Julie Ward.

Vprašanje št. 7 o razmerah v Gabonu, ki ga je zastavila Jo Leinen.

Dodatno vprašanje o morebitnih prispevkih AU in EU k lažjemu reševanju politične krize v Gabonu.

Avtor vprašanja št. 8 ni bil navzoč.

Vprašanje št. 9 o sodelovanju med državami AKP proti sindromu odvisnosti, ki ga je zastavil Halifa Sallah (Gambija).

Maria Magdalena Grigore je v imenu Sveta EU odgovorila na naslednja vprašanja:

Avtor vprašanja št. 10 ni bil navzoč.

Avtor vprašanja št. 11 ni bil navzoč.

Vprašanje št. 12 o prihodnosti odnosov AKP-EU in mednarodni konkurenci, ki ga je zastavila Nathalie Griesbeck

Avtor vprašanja št. 13 ni bil navzoč.

Vprašanje št. 14 o evropskem skrbniškem skladu za Afriko, ki ga je zastavil Halifa Sallah (Gambija).

21. Razprava s Svetom – brez seznama govornikov

Vprašanja in pripombe članov so zadevale predvsem Sporazum iz Cotonouja in kaj naj bi mu sledilo, parlamentarno razsežnost odnosov AKP-EU, izvajanje afriškega celinskega sporazuma o prosti trgovini, ukrepe za spodbujanje industrializacije v državah AKP, napredek pri zmanjševanju revščine v Senegalu, obsežno uničenje v Malaviju, Mozambiku in Zimbabveju, ki ga je povzročil ciklon Idai, ter ali je treba spremeniti intervencije na Haitiju, da bi dejansko vplivale na življenjske razmere.

Govorili so: Halifa Sallah (Gambija), Mmadi Hassani (Komori), Norbert Neuser, Adjedoue Weidou (Čad), Michel Kamano (Gvineja), Clifford Andre (Sejšeli), Price Cyprien (Haiti), Ben Abdallah Banda (Gana), Stefan Gehrold, Jomo Mfanawemakhosi Dlamin (Kraljevina Esvatini), Raphael Mhone (Malavi), Agnima Alain-Michel Lobognon (Slonokoščena obala), Jacob Oulanyah (Uganda).

Na vprašanja sta odgovarjala Tjekero Tweya v imenu Sveta AKP in Maria Magdalena Grigore v imenu Sveta EU.

22. Romunija in države AKP – sodelovanje v svetovnem prostoru

Izmenjava mnenj z ministrom za zunanje zadeve Teodorom Meleșcanujem

Minister Meleşcanu je opozoril na prispevek Romunije k mirovnim misijam OZN na Haitiju in v Maliju. Poudaril je zavezanost Romunije učinkovitemu multilateralizmu in omenil svojo trenutno kandidaturo za nestalni sedež v Varnostnem svetu OZN.

Poslanci so potrdili, da je Romunija v času komunističnega režima sprejela afriške študente na romunskih univerzah. Podprli so nadaljnje ukrepe za oživitev takšnega sodelovanja. Kot pomembno področje, na katero se je treba osredotočiti, so obravnavali tudi podnebne ukrepe.

Govorili so: Michael Gahler, Halifa Baboucar Sallah (Gambija), Julie Ward, Moses Cheboi (Kenija), Louis Straker (Saint Vincent in Grenadine), Clifford Andre (Sejšeli), Stefan Gehrold, Agathon Rwasa (Burundi), Michael Reuben Nyambuya (Zimbabve), Jacob Oulanyah (Uganda), Babiker Mohamed Tom Bakhit Dafaalla (Sudan), Salomào Luhedo Xirimbimbi (Angola), Adjedoue Weidou (Čad), Michel Kamano (Gvineja), Mmadi Hassani (Komori).

PREDSEDUJOČI: Clifford Andre (Sejšeli)

23. Poročilo ekonomskih in socialnih partnerjev

Predstavitev predsednika spremljevalnega odbora AKP in člana Evropskega ekonomsko-socialnega odbora Jaroslawa Mulewicza

Poročilo je predstavil predsednik spremljevalnega odbora AKP in član Evropskega ekonomsko-socialnega odbora Jaroslaw Mulewicz. Poudaril je pomen ustrezne vključenosti civilne družbe v sodelovanje med državami AKP in EU. V zvezi s sedanjim poudarkom na povečanju zasebnih naložb v državah AKP je opozoril na potrebo po resničnem sodelovanju in dialogu s podjetji, ki bi lahko zagotovila želene naložbe.

Govorili so: Michel Kamano (Gvineja), Adjedoue Weidou (Čad), Halifa Baboucar Sallah (Gambija), Mathew Sahr Nyuma (Sierra Leone), Julie Ward, Alpha Ousmane (Burkina Faso)

Jaroslaw Mulewicz je odgovarjal na vprašanja.

Patrick I. Gomes je zaključil razpravo.

(Seja je bila prekinjena ob 13.11 in se je nadaljevala ob 14.49.)